OzLabs/hebrew-wiki-articles huggingface dataset:
עורק הרשתית המרכזי

עורק הרשתית המרכזי (באנגלית: Central retinal artery) הוא עורק ראשי ברשתית המסתעף מעורק העין ונמצא מתחת לעצב הראייה בתוך המעטפת הדוראלית.

== מבנה ==
עורק הרשתית המרכזי חודר את גלגל העין קרוב לעצב הראייה ומסתעף על פני השטח הפנימי של הרשתית.

קוטר עורק הרשתית המרכזי הוא כ-160 מיקרומטר.<ref></ref><ref></ref>

עורק הרשתית המרכזי נוצר מהחלק הפרוקסימלי של לאחר שניוון של החלק המרוחק שלו יצר את .<ref>Larsen's human embryology 2009, p. 610</ref>

== פיזיולוגיה ==
העורק המרכזי של הרשתית מספק דם לכל סיבי העצבים היוצרים את עצב הראייה, הנושא את המידע החזותי לגרעין הברך הצדי של התלמוס, כולל אלה שמגיעים מעל הפוביאה. ניתן להבחין בזרימת הדם של העורק על ידי אנגיוגרפיה פלואורסצאין או הדמיית דופלר בלייזר.<ref>Puyo, L., M. Paques, M. Fink, J-A. Sahel, and M. Atlan. "In vivo laser Doppler holography of the human retina." Biomedical optics express 9, no. 9 (2018): 4113-4129.</ref>

== פתולוגיה ==
חסימת עורק הרשתית המרכזי מוביל לאובדן מוחלט של הראייה בעין זו למרות שהפוביאה אינה מושפעת. הרשתית כולה (למעט הפוביאה) הופכת חיוורת בעוד שהפוביאה עדיין נראית אדמדמה (זאת בגלל שצבע השכבה דמית (choroid) מופיע). זהו הבסיס ל"כתם אדום דובדבן" המפורסם שנראה בבדיקת קרקעית העין (fundoscopy)<ref></ref> של חסימת עורק רשתית מרכזית (CRAO).<ref></ref><ref></ref>

== גלריית תמונות ==
<gallery>
קובץ:Gray879.png|טקסט=Interior of posterior half of bulb of left eye. The veins are darker in appearance than the arteries. (Central retinal artery visible but not labeled).|פנים החצי האחורי של גלגל עין שמאל. הוורידים כהים יותר במראה מהעורקים. (עורק רשת מרכזית נראה אך לא מסומן).
קובץ:Gray869.png|טקסט=Horizontal section of the eyeball.|חתך אופקי של גלגל העין.
קובץ:Eyevessels 001.jpg|טקסט=Eye vessels|עורקי העין
</gallery>

== הערות שוליים ==

קטגוריה:ראייה
קטגוריה:עין
היסטוריה בדיונית

היסטוריה בדיונית (באנגלית: Historical Fiction) היא ז'אנר ספרותי שבו העלילה מתרחשת על רקע של אירועים היסטוריים אמיתיים. למרות שהמונח מתייחס לזרם הספרותי, ניתן לייחס לו שימושים אחרים בנרטיבים כדוגמת תיאטרון, אופרה, קולנוע, טלוויזיה וגם משחקי וידאו ורומנים גרפיים. ההיסטוריה הבדיונית משתמשת בסימבוליזם כאלגוריה בעזרת אמצעים פיגורטיביים או מטפוריים כדי להמחיש את הסיפור.

מרכיב חיוני בהיסטוריה הבדיונית הוא התרחשותה בזמן העבר והתייחסותה לתנאים החברתיים ולגינונים החברתיים של תקופת הזמן אותה היא מתארת. סופרי הז'אנר חוקרים לעיתים קרובות דמויות היסטוריות חשובות מתקופות אלו, ומאפשרים לקוראים להבין טוב יותר כיצד אותן דמויות פעלו והגיבו בהתאם לרוח התקופה. רומן היסטורי נוטה לעשות רומנטיזציה לתקופות העבר. כמה מתתי-הז'אנר כמו היסטוריה חלופית ופנטזיה היסטורית מוסיפים לרומן הספרותי באופן מכוון אלמנטים של ספרות ספקולטיבית שאינם קשורים להיסטוריה.

לעיתים, יצירות של היסטוריה בדיונית נתונות לביקורת תגובת הקורא בשל חוסר אותנטיות או בשל ציפיות לתיאור היסטורי מדויק. הגבול הדק בין אותנטיות היסטורית לבין סיפורת נתון לרוב לפרשנות הקוראים והמבקרים, ויש ביקורות ספרות שאף חורגות מהפרשנות הרגילה וחוקרות לעומק את התמות ואת נקודות העניין שבז'אנר.

מקורה של ההיסטוריה הבדיונית בזרם הספרותי המודרני של המערב נעוצה עוד ביצירותיהם של סר וולטר סקוט, אונורה דה בלזק, ג'יימס פנימור קופר ולב טולסטוי מאמצע המאה ה-19 ועד תחילת המאה ה-20. אולם, השילוב בין אלמנטים היסטוריים ובדיוניים ביצירות ספרותיות בודדות נבע עוד ממסורת ארוכה של תרבויות רבות, החל ממערביות (לימודים קלאסיים) ועד מזרחיות (מסורת בעל פה של סיפורי מעשיות, כדוגמת מיתוסים ופולקלור).

== קישורים חיצוניים ==

* [https://musaf-shabbat.com/2012/06/01/היסטוריה-בדיונית-אלי-אשד/ היסטוריה בדיונית], אלי אשד, מוסף שבת, 1 ביוני 2012

== הערות שוליים ==

קטגוריה:מדע בדיוני
קטגוריה:סוגות ספרותיות
קטגוריה:סוגות בקולנוע
צבעים משלימים

מודל הצבעים RGB]]
צבעים משלימים הם זוגות של צבעים אשר, כאשר הם משולבים בפרופורציות הנכונות, מבטלים זה את זה משום שהם מפיקים צבע לבן, צבע שחור או גוונים של אפור.<ref>Shorter Oxford English Dictionary, 5th Edition, Oxford University Press (2002) "A color that combined with a given color makes white or black."</ref> לפי תורת הצבעים, אותם הצבעים ממוקמים זה מול זה בגלגל הצבעים. כאשר נעשה שימוש בשתי צבעים משלימים ביצירות שונות, השימוש באותם הצבעים יוצר ניגודיות גבוהה ומראה תוסס יותר. בשל כך לעיתים רבות נעשה שימוש בצבעים משלמים ביצירות אמנות, בדפוס, בפרסום, בעיצוב פנים, ועוד.

להן זוגות צבעים שנחשבים צבעים משלימים, בהתאם לתורת הצבעים עליה מסתמכים:
* תורת הצבעים המודרנית מסתמכת על מודל הצבעים החיבוריים RGB או במודל הצבעים החיסוריים CMYK, ולפי המודלים הללו זוגות הצבעים המשלימים הם אדום-ציאן, ירוק-מג'נטה, וכחול-צהוב.
* לפי מודל הצבעים המסורתי RYB זוגות הצבעים המשלימים הם אדום-ירוק, צהוב-סגול וכחול-כתום.
* לפי תאוריית התהליכים המנוגדים זוגות הצבעים עם הניגודיות הגבוהה ביותר הם אדום-ירוק וכחול-צהוב.
* הצבעים שחור-לבן נחשבים לצבעים משלימים על סמך כל התיאוריות הנ"ל.

<gallery>
קובץ:Contrast_of_complementary_colors.svg|צבעים משלימים לפי מודל הצבעים המסורתי RYB
קובץ:Color_star-en_(tertiary_names).svg|כוכב הצבעים שפותח ב-1867 על ידי צ'ארלס בלאן. אמנים בולטים שונים מהמאה ה-19 כמו ואן גוך, מונה ורנואר עשו שימוש בצבעים המשלימים לפי תאוריה זו
קובץ:RGB_color_wheel.svg|הצבעים המשלימים לפי מודל הצבעים RGB
קובץ:Colour_Combinations_Chart.png|טבלה עם דוגמאות רבות לשילובי צבעים
קובץ:Van Gogh - Starry Night - Google Art Project.jpg|דוגמה לשימוש בצבעים משלימים ביצירת האמנות "ליל כוכבים" של וינסנט ואן גוך
</gallery>

== קישורים חיצוניים ==

==הערות שוליים==

קטגוריה:צבעים
קטגוריה:טכניקות אמנותיות
קעקעית אל-ג'סר

קָעקָעִית אל-ג'סר (בערבית: قعقعية الجسر) נקרא גם: קָאקָעית אל-ג'סר (قاقعية الجسر) הוא כפר שיעי לבנוני, בנפת א- נבטיה, מחוז א-נבטיה, בדרום לבנון. הכפר שוכן על רכס מצפון לליטאני, בגובה ממוצע של כ-400 מטרים מעל פני הים, כ-9 קילומטרים דרומית מזרחית לא-נבטיה, ממזרח ובצמוד ל

== אטימולוגיה ==
פירוש המלה הראשונה אינו ידוע. תרגום המלה השנייה בשם הוא גשר והתושבים מייחסים אותה לקרבת היישוב לגשר על הלטאני (כביש א-נבטיה - תבנין), שנקרא: .

הצמדה המלה הראשונה לגשר, נעשתה, ככל הנראה כדי להבדיר את שם היישוב מיישוב בעל שם דומה בנפת צידון ששמו: קעקעיה או .

== אתרים ==
מצפון לכפר ישנן מספר מערות קבורה חצובות בסלע והן מתוארוכות לתקופה הרומית. בנוסף ישנם שרידים ארכאולוגיים בין הכפר לליטני ובכלל זה שרידי גשר שהיה בנוי על 3 קשתות מעל הנהר.

==אוכלוסייה==

בשנת 2014 היו רשומים בכפר 3,231 תושבים בעלי זכות בחירה לפרלמנט הלבנוני. מהם: 3,172 שיעים (99.23%).<ref></ref>
== הערות שוליים ==

קטגוריה:מחוז א-נבטיה: יישובים
ערוד נובי

הערוד הנובי (באנגלית: Nubian wild ass או Equus africanus africanus) הוא תת-מין של הערוד, ואחד מאבותיו הקדמונים של חמור הבית, שבוית לפני למעלה מ-5,000 שנה יש להניח שהוא נכחד, אם כי שתי אוכלוסיות עשויות לשרוד באיים הקריביים בבונייר ובגבל אלבה.

== תיאור ==
לפי Groves & Chubb, לערוד הנובי היו אוזניים ארוכות יותר מהערוד הסומלי, באורך של 182–245 מ"מ, לבעלי חיים אלו היה גם "תבנית הצלב" המפורסמת בחמורים ביתיים אך נעדרת בתת-המין הסומלי, וחסרה את "דפוס הפס-זברה" על הרגליים כפי שנמצא בפרטים סומליים.

== בית גידול ותפוצה ==
ערודים נוביים חיו במדבר הנובי שבצפון מזרח סודאן, ממזרח לנהר הנילוס ועד לים סוף ומדרום לנהר עטברה וצפון אריתריאה.

== הכחדה והישרדות פוטנציאלית ==
ערודים נוביים אפשריים ב[[בונייר.]]
הערוד הנובי לא נראה מאז שנות ה-50 וה-70, ונראה כי הוא נכחד, התצפית האחרונה של ערודים בטווח הילידים של החיה הייתה בשנות ה-70, בעמק בארקה של אריתריאה ובגבול בין אריתריאה לסודאן, במהלך טיסות אוויריות, בדומה לשקיעתו של הערוד הסומלי, ניתן לייחס את ההכחדה של הערוד הנובי בעיקר לציד, תחרות עם בעלי חיים אחרים על משאבי מדבר מוגבלים והכלאה עם חמור הבית.

בשנים 2014–2015 נערך ניתוח DNA מיטוכונדריאלי על אוכלוסיית חמורים פראיים באי הקריבי בונייר. המחקר כלל דגימות DNA מחיות בונייר, דגימות מוזיאון של ערודים נוביים, רצפים מארבעה ערודים סומליים ורצף מחמור ביתי אחד, המשמש כביקורת. התוצאות מצאו שחיות בונייר היו קרובות מאוד לערודים נוביים טהורים ידועים ושונים מאוד מחמורים אחרים.

עם זאת, מחקר שפורסם ב-2010 מצא שחמורים מודרניים הם צאצאים משתי שושלות של ערודים, האחת נובית והשנייה ממוצא לא ידוע. מכיוון שכך, העובדה שרק חמור אחד שימש בבדיקה מעידה על כך שהממצאים אינם חד משמעיים. כדי למצוא תוצאות חד משמעיות יותר, יש להשלים בדיקות נוספות עם קבוצה גדולה יותר של חמורים. בנוסף, הניתוח היה תוצאה של זעקה על ממשלת בונייר שמתכננת השלכת חיות הבר, מה שהוביל לאפשרות של התוצאות מוטות מעט לקראת השבתת ההכחדה.

הפארק הלאומי גבל אלבה, הנמצא סמוך לגבול מצרים וסודאן, נחשב בית לאוכלוסיית בר של ערודים נוביים. עם זאת, טוהר החיות המדוברות טרם נחקר.

==קישורים חיצוניים==

== הערות שוליים ==

קטגוריה:בעלי חיים שתוארו ב-1866
קטגוריה:טקסונים שתוארו בידי לאופולד פיטזינגר
קטגוריה:סודאן: יונקים
קטגוריה:צפון אפריקה: יונקים
קליפורד ג'וי רוג'רס

קליפורד ג'וי רוג'רס (באנגלית: Clifford Joy Rogers; ) היה פוליטיקאי אמריקאי מוויומינג, איש המפלגה הרפובליקנית, שכיהן כמושל ויומינג ה-22 בשנים 1953–1955. לפני כן הוא כיהן כמזכיר המדינה של ויומינג וכגזבר שלה.

==ראשית חייו==
קליפורד ג'וי רוג'רס נולד בעיר קלריון שבאיווה. הוא התייתם בגיל שבע וגודל על ידי דודו שהיה בעל תארים ברפואה וברפואת שיניים. לפיכך הוא זכה לכינוי "דוק הקטן" (Little Doc) כדי להבחינו מדודו. לאחר שלמד באוניברסיטת איווה הוא התגייס לצבא ארצות הברית ושירת בגבול ארצות הברית–מקסיקו ובאירופה במלחמת העולם הראשונה. רוג'רס רכש נחלה במחוז קמפבל שבוויומינג. הוא לימד בבית ספר תיכון ושימש כמאמן פוטבול לפני שקיבל משרה בחטיבת כלי הרכב של המדינה.

==קריירה פוליטית==
ב-1928 עבר רוג'רס לשאיין, שם הוא היה מזכירו של מושל המדינה אלונזו קלארק בשנים 1931–1933, ולאחר מכן ועד 1935 הוא היה סגן מזכיר המדינה של ויומינג. בשנים 1947–1951 כיהן רוג'רס כגזבר המדינה של ויומינג, ולאחר מכן ועד 1955 כמזכיר המדינה של ויומינג. ב-3 בינואר 1953 התפטר מושל ויומינג פרנק בארט כדי לכהן בסנאט של ארצות הברית, ומתוקף תפקידו כמזכיר המדינה, הושבע רוג'רס כמושל במקומו. במהלך תקופת כהונתו כמושל, אימצה ויומינג את המוטו שלה "זכויות שוות" (Equal Rights). בבחירות למשרת המושל של 1954 ניסה רוג'רס להיבחר בזכות עצמו, אך נוצח בבחירות המקדימות של הרפובליקנים. ב-1959 הוא נבחר שוב כגזבר המדינה, וכיהן בתפקיד עד מותו.

==מותו==
קליפורד ג'וי רוג'רס נפטר בשאיין ב-18 במאי 1962. הוא נטמן בבית הקברות בית אל שבעיר.

==לקריאה נוספת==
<div style="direction: ltr;">
* [https://archive.org/details/biographicaldire0004unse/page/1780/mode/2up Sobel, Robert, and John Raimo, eds. Biographical Directory of the Governors of the United States, 1789–1978, Vol. 4], Westport, Conn.; Meckler Books, 1978, p. 1780
</div>

==קישורים חיצוניים==
* [https://www.nga.org/governor/clifford-joy-rogers/ קליפורד ג'וי רוג'רס], באתר אגודת המושלים הלאומית 
* [https://web.archive.org/web/20110604000449/http://wyoarchives.state.wy.us/Research/Governors/Governor.asp?gov=30&criteria=gov&x=12&y=4 קליפורד ג'וי רוג'רס], באתר ארכיון המדינה של ויומינג 
* [https://politicalgraveyard.com/bio/rogers2.html#849.82.50 קליפורד ג'וי רוג'רס], באתר The Political Graveyard 
* 

קטגוריה:מושלי ויומינג
קטגוריה:מושלי מדינות ארצות הברית מהמפלגה הרפובליקנית
קטגוריה:מזכירי מדינה במדינות ארצות הברית
קטגוריה:מזכירי אוצר במדינות ארצות הברית
קטגוריה:בוגרי אוניברסיטת איווה
קטגוריה:אמריקאים שנולדו ב-1897
קטגוריה:אמריקאים שנפטרו ב-1962
מדריך לגיבורות על

מַדְרִיךְ לְגִבּוֹרוֹת עָל היא סדרת ספרי ילדים שוודית שנכתבה על ידי אליאס וולונד ואוירה על ידי אגנס וולונד. הספר הראשון יצא לאור בשנת 2017 על ידי ההוצאה Rabén & Sjögren.

הספרים נמכרו ביותר ממיליון עותקים בשוודיה ונמכרו ליותר מ-18 מדינות ותורגמו ללמעלה מ-23 שפות.

אליאס וולונד קיבל השראה לספר כאשר בתו שלו חווה אירוע בריונות. המטרה שלו הייתה שסדרת הספרים תהיה מסוגלת לפתוח שיחות על בריונות והדרה.

הספר הראשון והשני נבחרו למצעד הספרים של משרד החינוך.

הספרים עוסקים בהעצמה אישית ובבריונות ובסוף כל ספר יש הפנייה למועצה לשלום הילד במידה ונתקלים בבריונות . 

הגרסה העברית מנוקדת ותורגמה על ידי דנה כספי ונערכה על ידי מאירה ברנע-גולדברג.

== עלילה ==
העלילה בספרים סובבת סביב ליסה, שזה עתה עברה להתגורר ברוזנהיל וחווה בבית הספר בריונות על ידי כנופיה של ילדים הלומדים איתה. במהלך ההימלטות מהבריונים לעיתים קרובות ליסה מוצאת מחסה בספריית העיירה. שם, יום אחד היא מוצאת את המדריך לגיבורי-על ובאמצעותו לומדת ליסה כוחות על של גיבורי-על וצומחת לתפקיד המסכה האדומה, מגינת העיר והחלשים.

== ספרים ==
נכון לעכשיו יש בסדרה 9 ספרים:
{| class="wikitable"
|+ טקסט הכותרת
|-
! שנת הוצאה !! שם הספר
|-
| 2017 || חלק ראשון: המשימה
|-
| 2017 || חלק שני: המסכה האדומה
|-
| 2018 || חלק שלישי: לבד
|-
| 2018 || חלק רביעי: הזאב הרע מגיע
|-
| 2020 || חלק חמישי: נעדרים
|-
| 2021 || חלק שישי: ללא תקוה
|-
| 2022 || חלק שביעי: השיבה הביתה
|-
| 2023 || חלק שמיני: הלילה הארוך ביותר
|-
| 2024 || חלק תשיעי: חבר חדש
|}
== עיבוד קולנועי ==
אולפני סטילר יפיקו סרט אנימציה המבוסס על סדרת הספרים.

== קישורים חיצוניים ==
* 
* [https://handbokforsuperhjaltar.se אתר רשמי]

== הערות שוליים ==



2024 06
איגוד תעשיית ההקלטות האוסטרי

איגוד תעשיית ההקלטות האוסטרי (IFPI Austria) הוא הארגון המרכזי המייצג את ענף ההקלטות של אוסטריה מאז 1968. האיגוד חבר בפדרציה הבין-לאומית לתעשייה הפונוגרפית.

האיגוד אחראי על נתוני מצעד המוזיקה Ö3 אוסטריה טופ 40 וכן על פרס המוזיקה אמדאוס האוסטרי .

== אישורי הסמכה להקלטת מוזיקה ==
האיגוד אחראי על הענקת אישורי הסמכה להקלטת מוזיקה באוסטריה מאז 1986. להלן ספי אישורי ההסמכה לפי תאריך.<ref></ref><ref></ref><ref></ref>

{| class="wikitable"
|+אלבומים
!סוג הסמכה
!עד 31 בדצמבר 2000
!עד 31 בדצמבר 2002
!עד 31 בדצמבר 2006
!עד 31 בדצמבר 2012
!מאז 1 בינואר 2013
|-
זהב
|25,000
|20,000
|15,000
|10,000
|7,500
|-
פלטינה
|50,000
|40,000
|30,000
|20,000
|15,000
|-
פלטניה ×2
|100,000
|80,000
|60,000
|40,000
|30,000
|}
{| class="wikitable"
|+סינגלים
!סוג הסמכה
!עד 31 בדצמבר 1988
!עד 31 בדצמבר 2000
!עד 31 בדצמבר 2002
!מאז 1 בינואר 2003
|-
זהב
|50,000
|25,000
|20,000
|15,000
|-
פלטינה
|100,000
|50,000
|40,000
|30,000
|-
פלטניה ×2
|200,000
|100,000
|80,000
|60,000
|}
{| class="wikitable"
|+אלבומי וידאו
!סוג הסמכה
!מאז 1 בינואר 2003
|-
זהב
|5,000
|-
פלטינה
|10,000
|-
פלטניה ×2
|20,000
|}

== קישורים חיצוניים ==
* 

== הערות שוליים ==

אוסטריה
קטגוריה:מוזיקה אוסטרית
חארוף

חָארוּף (בערבית: حاروف) הוא כפר שיעי, לבנוני, בנפת א-נבטיה, מחוז א-נבטיה. הכפר שוכן בגובה ממוצע 400 מטרים מעל פני הים, כ-4 קילומטרים מערבית לעיר א-נבטיה, צפונית ובצמוד לעיירה ג'בשית. לכפר חשיבות כלכלית בשל אזור התעשייה שבו, "מארג' חרוף" (مرج حاروف).

== היסטוריה ==
בשנת 1875 ביקר בכפר ויקטור גרן ומצא בו כ-140 מתואלים. הוא ציין שראה כמה סרקופגים ומכאן הסיק שהכפר יוב על כפר קדום.<ref></ref>

== אוכלוסייה ==
בשנת 2014 היו רשומים 5,249 תושבים בעלי זכות בחירה לפרלמנט הלבנוני, מהם: 5,227 שיעים (99.05%).<ref></ref>

== קישורים חיצוניים ==

==הערות שוליים==

קטגוריה:מחוז א-נבטיה: יישובים
כריסטופלברג

כריסטופלברג (בהולנדית: Christoffelberg; ידוע גם בשמות הר כריסטופלברג והר סנט כריסטופלברג) הוא ההר הגבוה ביותר בקוראסאו, קבוצת איים בים הקריבי.<ref></ref> ההר מתנשא לגובה 372 מטרים מעל פני הים.<ref name="peakbagger"></ref>

ההר ממוקם בצפון־מערב האי הראשי של קוראסאו. קו החוף הקרוב ביותר להר מרוחק כשלושה קילומטרים ממנו. בירת האיים, וילמסטאד, מרוחקת כ־25 קילומטרים מדרום־מזרח להר.

== קישורים חיצוניים ==

== הערות שוליים ==

קטגוריה:קוראסאו
קטגוריה:הקריביים: הרים
קטגוריה:הפסגות הגבוהות במדינתן
אברם בונימוביץ'

אברם בונימוביץ (ברוסית: Абрам Исаакович Бунимович ; 22 בדצמבר 1917, קייב - 3 ביולי 1999, מוסקבה) היה מדען סובייטי ממוצא יהודי. הוא התמחה בתחום מכניקה של גזים.
==קורות חיים==
אברם בונימוביץ' נולד בשנת 1917 בקייב (אז בתחומי האימפריה הרוסית כיום באוקראינה) למשפחה יהודית. לאחר לימודי בית ספר הוא החל לימודים באוניברסיטת מוסקבה אותה סיים בהצטיינות בשנת 1940. הוא המשיך ללימודי תואר שלישי במכון למכניקה של האוניברסיטה.

ב-23 ביוני 1941 לאחר פלישת נאצים לברית המועצות בונימוביץ' התנדב לשורות הצבא האדום. הוא השתתף בקרבות וסיים את המלחמה כרב סרן במודיעין. בתקופת שירותו הצבאי לבונימוביץ' הוענקו מספר עיטורים.

בספטמבר 1945 בונימוביץ' השתחרר מהצבא וחידש את הלימודים. בינואר 1948 הוא סיים לימודי תואר שלישי.

עד לשנת 1961 בונימוביץ' עבד במכון לחקר תעופה ועסק בחישובים שונים שקשורים לפיתוח מנוע סילון ותנועת מטוסים.

בשנת 1961 בונימוביץ' חזר לאוניברסיטת מוסקבה והחל ללמד. בשנת 1969 הוא סיים עבודת פוסט-דוקטורט והחל משנת 1977 כיהן בתפקיד פרופסור.

בנוסף להעברת קורסים לסטודנטים בונימוביץ' המשיך בפעילות מחקרית בתחום תנועת גזים. עבודות אלו נוצלו בתעשיית החלל וייצור מטוסים עם מהירות על-קולית. בסך הכול הוא פרסם כ-190 מאמרים ומספר ספרים בתחום התמחותו ובהדרכתו הוכנו 19 עבודות תואר שלישי. 

בונימוביץ' היה פעיל המפלגה הקומוניסטית של ברית המועצות. הוא כיהן בתפקידים ניהוליים בסניף המפלגה באוניברסיטה בה עבד.

לבונימוביץ' נולדו בנים:

* לאוניד בונימוביץ', פרופסור למתמטיקה
* יבגני בונימוביץ, משורר, מחבר ספרי לימוד במתמטיקה

==קישורים חיצוניים==
* [http://letopis.msu.ru/peoples/2191 ביוגרפיה] 

קטגוריה:מדענים יהודים סובייטים
קטגוריה:פיזיקאים רוסים
קטגוריה:פיזיקאים יהודים
קטגוריה:בוגרי אוניברסיטת מוסקבה
קטגוריה:סגל אוניברסיטת מוסקבה
קטגוריה:מקבלי עיטור המלחמה הפטריוטית הגדולה
קטגוריה:מקבלי עיטור הכוכב האדום
קטגוריה:ילידי 1917
קטגוריה:נפטרים ב-1999
לאוניד בונימוביץ'

לאוניד בונימוביץ (ברוסית: Леонид Абрамович Бунимович ; נולד ב-1 באוגוסט 1947, מוסקבה) הוא מתמטיקאי סוביטי-אמריקאי ממוצא יהודי. הוא מתמחה בתחום חקר מערכות דינמיות ותורת הכאוס. אחיו של לאוניד הוא אלכסנדר בונימוביץ', מורה, מחבר ספרי לימוד וחבר מועצת הער מוסקבה.
==קורות חיים==
לאוניד בונימוביץ' נולד בשנת 1947 במוסקבה למשפחה יהודית. אביו אברם בונימוביץ' היה פרופסור באוניברסיטת מוסקבה ואמו הייתה מורה למתמטיקה.

לאחר סיום בית ספר בונמוביץ' למד באוניברסיטת מוסקבה אותו סיים בשנת 1967 ובשנת 1973 סיים עבודת תואר שלישי.

לאוניד בונימוביץ' עבד במספר מוסדות מחקר במוסקבה ובקייב. תקופה מסוימת הוא עבד במכון לחקר אוקיינוגרפיה של אקדמיה למדעים של ברית המועצות והשתתף במסעות מדעיות על אוניות המכון. בשנת 1985 הוא סיים פוסט-דוקטורט.

בשנת 1989 בונימוביץ' הוזמן לארצות הברית והעביר כמה קורסים באוניברסיטאות. בשנת 1990 הוא התחיל לעבוד באוניברסיטת בילפלד בגרמניה.

החל משנת 1991 בונימובי'ץ מכהן כפרופסור במכון הטכנולוגי של ג'ורג'יה.

בונימוביץ' מתמחה בחקר מערכות דינמיות ובמיוחד בביליארד דינמי. הוא פרסם מעל ל-130 מאמרים בתחום התמחותו.

==קישורים חיצוניים==

* [https://bunimovh.math.gatech.edu/ ביוגרפיה] 
* [https://blogs.ams.org/visualinsight/2016/11/15/bunimovich-stadium/ תיאור Bunimovich Stadium]
* [https://scholar.google.com/citations?user=8ThJpRsAAAAJ&hl=en מאמרים של בונימוביץ']

==הערות שוליים==

קטגוריה:מדענים יהודים סובייטים
קטגוריה:מתמטיקאים יהודים
קטגוריה:מתמטיקאים אמריקאים
קטגוריה:מתמטיקאים רוסים
קטגוריה:סגל המכון הטכנולוגי של ג'ורג'יה
קטגוריה:ילידי 1947
הכל עליי (אלבום של נטע ברזילי)

הכל עליי הוא אלבום הבכורה של הזמרת הישראלית נטע ברזילי. את האלבום הוציאה ב-21 ביוני 2024 לאור חברת התקליטים די-מיוזיק. זוהי היצירה המוזיקלית הראשונה של המבצעת מאז יציאתו של המיני-אלבום השני שלה, The Best of Netta's Office, Vol. 1, ב-2020. מתוך האלבום יצא הסינגל "נתק אותי" ביחד עם כפיר צפריר. הכל עליי כולל שני שיתופי פעולה נוספים עם יוצרים ישראלים מעבר לסינגל המוביל: "אל איי" בהשתתפות הראפר שרק ו"גונבים את הזמן" בהשתתפות עברי לידר.

== רקע ==
ב-2021, יצא הסינגל המקורי הראשון בו ברזילי שרה בעברית, "אפס מאמץ", מתוך אלבומם של סטטיק ובן-אל תבורי, "שבעה ירחים", שהיה ללהיט. אחריו, יצא לאור גם השיר "מתמטיקה" ביחד עם סטפן לגר, שזכה להצלחה גם הוא. בינואר 2024, על רקע האנטישמיות בתקופת מלחמת חרבות ברזל, סיפרה ברזילי באינסטגרם כי היא "יוצרת בעיקר מוזיקה בעברית לאחרונה", בטענה כי "מרגיש לי כאילו נעלבתי מהעולם ואני לא כל כך רוצה לעשות מוזיקה בשבילו יותר. פתאום הנפש מבקש מוזיקה כיפית ונעימה". ב-12 במרץ 2024 פורסם הסינגל המוביל מתוך האלבום, "נתק אותי", בהשתתפות הזמר כפיר צפריר.<ref></ref> השיר הוקדש לעמית בן אבידה שנרצח במסיבה ברעים במהלך מתקפת הפתע על ישראל ב-7 באוקטובר 2023. הוא ניצב בראש מצעד המדיה פורסט הישראלי, המבוסס על נתוני השמעות בתחנות הרדיו השונות במדינה. כמו כן, הוא הגיע בשיאו למקום ה-62 במצעד ההיטליסט של "מאקו".

הכל עליי יצא כאלבום הפתעה, כלומר, הוא פורסם ללא הודעה, שיווק או אסטרטגיות קידום מכירות מוקדמים, לשירותי הסטרימינג ב-21 ביוני 2024, ומאוחר יותר פרסמה ברזילי בחשבון האינסטגרם שלה סרטון מצילומי עטיפת האלבום. היא כתבה בפוסט: . במקור, האלבום תוכנן לצאת ביום זה, כיומיים לאחר צאתו בהפתעה, אך ברזילי טענה בחשבון האינסטגרם שלה כי לא הייתה מסוגלת לחכות לתאריך המיועד. בעקבות כך, פורסם האלבום בגופי התקשורת ביום ראשון בלבד, וביום זה פורסם סינגל נלווה מתוכו, שיר הנושא, "הכל עליי", בליווי וידאו קליפ.

== עטיפת האלבום ==
עטיפת האלבום כוללת תצלום של ברזילי על תא המטען של אוטו ישן. היא יושבת בשמלה אדומה על ערמת עגבניות.

== הרכב ==
האלבום מורכב מ-9 רצועות, כולל 8 רצועות מקור וגרסה חיה של השיר "ימים של שקט". נטע שיתפה פעולה עם אמנים כמו שרק, עברי לידר, וכפיר צפריר באלבום. האלבום משלב השפעות אפרוביט מניגריה עם לחנים ישראליים מסורתיים.<ref name=":0"></ref>

האלבום בוחן נושאים של רומנטיקה, פלירטוטים ואהבה. שיר הנושא של האלבום, "הכל עליי", משקף התבוננות פנימית והתמודדות עם ספק וביקורת עצמית.<ref name=":0" />

== רשימת רצועות ==

===הערות===
* "סוכר" כולל דגימה מתוך "תני לי אהבה", שנכתב ובוצע על ידי אבי מסיקה.
* "ימים של שקט" הוא גרסת כיסוי לשיר הנושא את אותו השם, בביצוע לולה.

== קישורים חיצוניים ==

* 

== הערות שוליים ==

קטגוריה:אלבומי בכורה מ-2024
קטגוריה:אלבומי נטע ברזילי
קטגוריה:אלבומי הפתעה
קטגוריה:אלבומים בעברית
צומת אורה סרטה

צומת אורה סרטה<ref></ref> (באנגלית: Ora serrata) הוא צומת משונן בגלגל העין בין הכורואיד לגוף הציליארי. צומת זה מסמן את המעבר מהאזור הפשוט, הלא רגיש לאור של הגוף הציליארי, לאזור המורכב, הרב-שכבתי והרגיש לאור של הרשתית.<ref name=":0"></ref>

== אנטומיה ==
הצומת שוכן כ-5 מ"מ קדמית לקו המשווה של העין, רוחבו כ-2 מ"מ. הוא מורכב משלוחות חדות של רקמת רשתית המופרדות על ידי מפרצים עגולים של ה-"pars plana" ומופיע כקו משונן כאשר בוחנים אותו באמצעות אופטלמוסקופ.<ref name=":0" />

== גלריית תמונות ==
<gallery>
קובץ:Gray875.png|טקסט=Interior of anterior half of bulb of eye.|פנים החצי הקדמי של גלגל העין.
קובץ:Blausen 0390 EyeAnatomy Sectional.png|טקסט=Partial section of the human eye|קטע חלקי של העין האנושית
</gallery>

== הערות שוליים ==

קטגוריה:ראייה
קטגוריה:עין
איגוד תעשיית ההקלטות השווייצרי

איגוד תעשיית ההקלטות השווייצרי (IFPI Schweiz או IFPI Switzerland) הוא הארגון המרכזי המייצג את ענף ההקלטות של שווייץ מאז שנות ה-30 של המאה ה-20. האיגוד חבר בפדרציה הבין-לאומית לתעשייה הפונוגרפית.

== אישורי הסמכה להקלטת מוזיקה ==
האיגוד אחראי על הענקת אישורי הסמכה להקלטת מוזיקה בשווייץ מאז 1989. להלן ספי אישורי ההסמכה לפי תאריך.<ref></ref>

{| class="wikitable"
|+אלבומים
!סוג הסמכה
!עד 31 בדצמבר 2000
!עד 31 בדצמבר 2005
!עד 31 בדצמבר 2012
!מאז 1 בינואר 2013
|-
זהב
|25,000
|20,000
|15,000
|10,000
|-
פלטינה
|50,000
|40,000
|30,000
|20,000
|-
פלטניה ×2
|100,000
|80,000
|60,000
|40,000
|}
{| class="wikitable"
|+סינגלים
!סוג הסמכה
!עד 31 בדצמבר 2000
!עד 31 בדצמבר 2005
!עד 31 בדצמבר 2016
!עד 30 ביוני 2023
!מאז 1 ביולי 2023
|-
זהב
|25,000
|20,000
|15,000
|10,000
|15,000
|-
פלטינה
|50,000
|40,000
|30,000
|20,000
|30,000
|-
פלטניה ×2
|100,000
|80,000
|60,000
|40,000
|60,000
|}
{| class="wikitable"
|+אלבומי וידאו
!סוג הסמכה
!יחידות
|-
זהב
|3,000
|-
פלטינה
|6,000
|-
פלטניה ×2
|12,000
|}
{| class="wikitable"
|+רפרטואר בצרפתית ואיטלקית
!סוג הסמכה
!2007 עד 2012
!מאז 1 בינואר 2013 ⁠ 
|-
זהב
|10,000
|7,500
|-
פלטינה
|20,000
|15,000
|-
פלטניה ×2
|40,000
|30,000
|}

== קישורים חיצוניים ==
* 

== הערות שוליים ==

 
שווייץ
קטגוריה:מוזיקה שווייצרית
ליאור אמסטרדמסקי

ליאור אמסטרדמסקי (נולד ב-1985) הוא שחקן, יוצר, תסריטאי, ומנחה טלוויזיה ישראלי.

== ביוגרפיה ==
אמסטרדמסקי גדל בפתח תקווה. אמו של אמסטרדמסקי עלתה מברית המועצות בשנת 1973. גם אביו עלה מברית המועצות. אחיו הוא העיתונאי שאול אמסטרדמסקי. למד בפג'ה בקיבוץ גלויות, אחרי זה למד ברש״י, ובבית הספר השש שנתי אחד העם.

== קריירה במשחק ==
בשנת 2014 כתב ושיחק בסרט "המחברת הסגורה".

בשנת 2015 כתב והנחה את תוכנית הילדים "נדחפים" ששודרה בשידור חי בערוץ הילדים וצולמה במשרדי הערוץ. הנחה לצידם של ירמי שיק בלום, תומר פישמן, טום באום, וניב מג'ר שאיתו כתב ושיחק בסרט "המחברת הסגורה".<ref></ref> באותה השנה גם השתתף בסרט "נדחפים לספרד" שמתעד את טיסתה של הכיתה הזוכה לספרד עם המנחים. כמו כן באותה השנה גם שיחק בסרט "סרט אפס" בתפקיד דוש בקהל.

בשנת 2017 הגיש פינה וגילם דמויות שונות בתוכנית הבידור והסאטירית "מה נסגר?" ששודרה בכאן 11. באותה השנה גם התארח תוכנית הבידור והסאטירית "עד כאן!" ששודרה בכאן 11.

בשנת 2020 הנחה באופן קבוע את הלייט נייט ששודר בערוץ 24 ״קיבלתי תוכנית אירוח", בכל תוכנית המנחה מתחלף ובוחר את מי לארח.

בשנת 2024 החל להגיש את הפודקאסט "צחוק בצד".

== כיוצר ==
בשנת 2019 יצר את התוכנית הטלוויזיה ״ניפגש בלובי״.

בשנת 2020 יצר את התוכנית הטלוויזיה ״רק בהצבעה״.

== כתסריטאי ==
בשנת 2014 היה התסריטאי של תוכנית אירוח והבידור "תוכנית קיציס" שהנחה איל קיציס ושודרה בערוץ 2.

בשנת 2015 הצטרף לצוות התסריטאים של "ארץ נהדרת".

בשנת 2016 כתב את תוכנית הטלוויזיה "פרצופה של המדינה", היה אחראי על כתיבת אולפן ופיתוח ניסויים חברתיים.

בשנת 2017 הצטרף לצוות התסריטאים של "גב האומה" באותה השנה גם היה תסריטאי בתוכנית "לילה טוב עם אסף הראל" שהנחה אסף הראל ושודרה בערוץ עשר וגם הגיש פינה בתוכנית מדי פעם.

בשנת 2020 הצטרף לצוות התסריטאים של התוכנית "עד כאן!". באותה השנה כתב את התוכנית "רק בהצבעה" כתב את המערכונים של "ההוא והשני".

בשנים 2020–2022 כתב את סדרת דרמת הנוער "פלמ"ח" ששודרה ב־TeenNick. בשנת 2021 הסדרה זכתה בתחרות פרסי הטלוויזיה לילדים ולנוער ואמסטרדמסקי זכה בקטגוריית תסריט לסדרת דרמה.<ref></ref>

== חיים אישיים ==
אמסטרדמסקי הוא בן זוגה של השחקנית הדס ירון.<ref></ref>

== קישורים חיצוניים ==
* [https://he-il.facebook.com/amsterdamski/ ליאור אמסטרדמסקי], ברשת החברתית פייסבוק
* 
* 
* [https://www.ishim.co.il/p.php?s=ליאור+אמסטרדמסקי ליאור אמסטרדמסקי], במיזם "אישים" לתיעוד היצירה הישראלית
* ליאור אמסטרדמסקי, במסד הנתונים הקולנועיים IMDb (באנגלית)
* [https://www.edb.co.il/blog/archives/29369 ליאור אמסטרדמסקי], באתר "אידיבי", מאגר הידע העברי לקולנוע ישראלי ועולמי

== הערות שוליים ==

קטגוריה:שחקני קולנוע וטלוויזיה ישראלים
קטגוריה:תסריטאי טלוויזיה ישראלים
קטגוריה:ארץ נהדרת: אישים
קטגוריה:ישראלים שנולדו ב-1985
הקונגרס הציוני העולמי ה-33

הקונגרס הציוני העולמי ה-33 התכנס בבנייני האומה בירושלים ב-כ"ד - כ"ו בכסלו ה'תשנ"ח, 23 - 25 בדצמבר 1997. והשתתפו בו 737 צירים ממדינות שונות.

הקונגרס נערך בסימן 100 שנה לקונגרס הציוני העולמי הראשון בבזל.

הקונגרס הציוני העולמי הוא הגוף הנבחר של התנועה הציונית, המבקש לייצג את היהודים ברחבי העולם, ומשמש כמוסד העליון לחקיקה וקבלת החלטות של ההסתדרות הציונית העולמית. צירי הקונגרס הם נציגים הנבחרים ממפלגות (פדרציות) ציוניות ברחבי העולם. תקציבו של הקונגרס הציוני העולמי מוערך בכמיליארד דולר בשנה. חברי הקונגרס מקיימים דיונים על נושאים עכשוויים הנוגעים לעם היהודי ולישראל, אחראים לקביעת התקציב והחוקה, וממנים את חברי מוסדות התנועה, כגון ההנהלה הציונית והוועד הפועל הציוני.

הקונגרס הציוני העולמי הראשון התכנס בשנת 1897 בבזל, ביוזמתו של בנימין זאב הרצל. מאז 2020 משמש יעקב חגואל יו"ר ההסתדרות הציונית העולמית.

== התפלגות הצירים לפי סיעות ==
{| class="wikitable"
|+
!סיעה
!צירים
|-
|איגוד בתי כנסת (קונסרבטיבים)
|15
|-
|בלתי מזוהים
|3
|-
|בני ברית
|20
|-
|בתי כנסת וקהילות (אורתודוקסים)
|15
|-
|המועצה הציונית
|15
|-
|קונפדרציה הדסה
|76
|-
|ויצו
|24
|-
|חמ"ע
|32
|-
|יהדות מתקדמת (רפורמים)
|15
|-
|ליכוד
|88
|-
|גשר
|10
|-
|מזרחי הפועל המזרחי
|65
|-
|צומת
|10
|-
|מולדת
|4
|-
|בנאי-תחיה
|1
|-
|מכבי
|17
|-
|מרכז
|47
|-
|משלחת הסטונדנטים
|25
|-
|ארצנו
|81
|-
|הנוער הציוני
|12
|-
|קהילות ספרדיות
|24
|-
|תנועת העבודה
|99
|-
|מפ"ם-מר"צ
|39
|}

== החלטות הקונגרס ==

== לקריאה נוספת ==

* הקונגרס הציוני הל"ג - דין וחשבון, הוצאת המחלקה לפעילות ציונית, ההסתדרות הציונית העולמית, ירושלים ה'תשנ"ח.
33
קטגוריה:1997 בישראל
זרע שמשון

זרע שמשון הוא ספר קבלה על סדר חמשה חומשי תורה שנכתב על ידי המקובל רבי שמשון חיים נחמני. הספר נחשב לספר סגולה ורבים לומדים בו. הספר נדפס לראשונה במנטובה שבאיטליה בשנת ה'תקל"ח (1778). ומאז יצא בהוצאות שונות ובמהדורות מנוקדות ומבוארות.

==על הספר==
הספר כולל דרושים על פי תורת הקבלה על סדר חמשה חומשי תורה וחמש מגילות. כן בספר דרשות על מאמרי חז"ל.

למחבר לא היו ילדים ולכן קרא את שם הספר בשם זרע שמשון, כי הוא כזרעו של המחבר. בהקדמתו לספר מבטיח המחבר שמי שיקבע בו לימוד קבוע יזכה לישועה, עושר וכבוד. האדמו"ר רבי נחום דב ברייאר מבויאן אמר כי הלימוד בספר מסוגל לישועה. הרב מאיר ברנדסדורפר בעל ספר "קנה בושם" היה לומד מהספר באופן קבוע.<ref>קונטרס גבורת שמשון.</ref> הרב נפתלי נוסבוים אמר שבעקבות בקשת המחבר הרי הלימוד בספר הוא זכות וחובה.

לעידוד הלימוד בספר הקימו הרב מנחם בנימין פאשקס והרב ישראל זילברברג את ה"איגוד העולמי להפצת תורת זרע שמשון", הארגון מוציא את ספריו ומדי שבוע מפרסם עלונים שבועיים לעידוד הלימוד בספרים וכן עלון מעובד לילדים. בשנת ה'תשע"ז הוציאו קונטרס בשם "גבורת שמשון" ובו סיפורי ניסים מפי לומדים בספר.<ref>[https://drive.google.com/file/d/1vbnveSms0K1IPOcAMlmZnFcHsR4CwQ1m/view קונטרס גבורת שמשון לקריאה מקוונת] באתר האיגוד.</ref>

להנצחת מחבר הספר נקרא בירושלים רחוב בשם הספר "זרע שמשון".

==מהדורות==
* מהדורה ראשונה, מנטובה, איטליה, ה'תקל"ח (1778)
* זרע שמשון - מהדורה מנוקדת עם מראי מקומות והוספות, איגוד העולמי להפצת תורת זרע שמשון, ב"כ, ה'תשפ"א (2021)
* זרע שמשון המבואר - איגוד העולמי להפצת תורת זרע שמשון
* זרע שמשון עם ביאור פרי שמשון ומרגליות שמשון
* זרע שמשון המבואר - מכון אור לישרים, עוז והדר

====עיבודים לספר====
* הרב אליהו עמר, מעבר לסגולה, ב"כ

==קישורים חיצוניים==
* 
* 
* 

===חלק ממהדורות הספר===
* 
* ו
* ו
* 
* ו
* , , , 
* , 
* , , , , 
* 
* 
* , , , , , , 
* 
* 
* 
* 

==הערות שוליים==

קטגוריה:ספרי 1778
קטגוריה:ספרי קבלה
D.A.N.C.E.

"" הוא הסינגל השני של צמד המוזיקה האלקטרונית הצרפתי ג'אסטיס והראשון מתוך אלבומם †. הוא כולל גרסאות ערוכות ומורחבות של "D.A.N.C.E", מיקס גס יותר בסגנון האלבומים הקודמים שלהם, "B.E.A.T", והשיר "Phantom" שיצא בעבר בכמויות מוגבלות על תקליט "12 לפני יציאת "D.A.N.C.E".<ref></ref>

== היסטוריה ורקע ==
לדברי הצמד, הם היו מעריצים ענקיים של מייקל ג'קסון והחליטו להקדיש לו את השיר הזה. השיר מדקלם שירים רבים של מייקל ג'קסון כולל "P.Y.T. (Pretty Young Thing)", "Black or White", "Workin' Day and Night" ו-"Whatever Happens" יחד עם השיר "ABC" של חמישיית הג'קסונים והאלבום Music and Me של מייקל ג'קסון. הבתים של "D.A.N.C.E" מכילים אינטרפולציה של קודה של השיר "Me Against the Music" של בריטני ספירס.<ref></ref> השירה מסופקת על ידי מקהלת הקרן למוזיקאים צעירים שבסיסה בלונדון.<ref></ref>

השיר הגיע למקום ה-4 ברשימת 100 השירים הטובים ביותר לשנת 2007 של מגזין הרולינג סטון.<ref></ref>

היה הייפ רב לפני יציאת הסינגל, ובשבועות שקדמו ליציאתו הרשמית, רמיקסים לא רשמיים רבים של השיר החלו להופיע באינטרנט. הצמד האלקטרוני הקנדי MSTRKRFT הוציא גרסה רשמית, והיה ההרכב היחיד שקיבל קטע כלי ושירה בנפרד.<ref></ref> רמיקס אחד נעשה על ידי הראפר וול מוושינגטון די. סי בשם "W.A.L.E.D.A.N.C.E."; השיקגו רידר בחר בו כהחביב על הצוות מ-2007 וכינה את הרמיקס "אפי באופן חיובי".<ref></ref> וול ומארק רונסון ביצעו את השיר בטקס פרסי הווידאו קליפים של MTV בשנת 2007,<ref></ref> ומאוחר יותר וול הופיע על שער מגזין URB עם ג'אסטיס.<ref></ref>

== קליפ ==
הקליפ לשיר "" צולם על ידי צמד הבמאים הצרפתי Jonas & François, עם אנימציה של האנימטור הצרפתי So Me. הקליפ היה מועמד לפרסי הווידאו קליפים של MTV לשנת 2007, וזכה בפרס בטקס פרסי המוזיקה של MTV אירופה. הקליפ מצולם בסגנון פופ ארט. בסרטון, אוז'ה ודה רונה הולכים, והתמונות של חולצות הטריקו שלהם משתנות (מכוניות, פיות, ברקים, סוכריות על מקל, מספרים, אותיות והמילים לשיר). הוא כולל התייחסות לשיר "Video Killed the Radio Star" של להקת הבאגלז כאשר המילה "רדיו" הוחלפה במילה "אינטרנט" בשלב מסוים.

==קישורים חיצוניים==

==הערות שוליים==

קטגוריה:שירי 2007
קטגוריה:סינגלים מ-2007
קטגוריה:שירים באנגלית
קטגוריה:שירים על ריקודים
קטגוריה:מייקל ג'קסון
איגוד תעשיית ההקלטות בהונג קונג

איגוד תעשיית ההקלטות בהונג קונג (IFPI Hong Kong; לשעבר Hong Kong Recording Industry Alliance ו-HKRIA) הוא הארגון המרכזי המייצג את ענף ההקלטות של הונג קונג מאז 1967. האיגוד חבר בפדרציה הבין-לאומית לתעשייה הפונוגרפית.

== אישורי הסמכה להקלטת מוזיקה ==
האיגוד אחראי על הענקת אישורי הסמכה להקלטת מוזיקה בהונג קונג על סמך מכירות בלבד:<ref name="IFPI Hong Kong"></ref>

{| class="wikitable"
|+אלבומים, מיני-אלבומים וסינגלים מקומיים
!סוג הסמכה
!1 בינואר 1976 (לאלבומים)/1 ביולי 1998 (לסינגלים) עד 2006<ref></ref>
!2007<ref name=":0"></ref>
!מאז 2008<ref name=":1"></ref>
|-
זהב
|25,000
|20,000
|15,000
|-
פלטינה
|50,000
|40,000
|30,000
|-
|15x15 פיקסלים פלטניה ×2
|100,000
|80,000
|60,000
|}
{| class="wikitable"
|+אלבומים, סינגלים, מיני-אלבומים בין-לאומיים והקלטות קלאסיות
!סוג הסמכה
!1 ביולי 1975 (לאלבומים)/1 ביולי 1998 (לסינגלים) עד 2007<ref name=":0" />
!מאז 2008<ref name=":1" />
|-
זהב
|10,000
|7,500
|-
פלטינה
|20,000
|15,000
|-
|15x15 פיקסלים פלטניה ×2
|40,000
|30,000
|}

== קישורים חיצוניים ==
* 

== הערות שוליים ==

הונג קונג
קטגוריה:הונג קונג: תרבות
האנטר הייל

האנטר הייל (באנגלית: Hunter Hale; נולד ב-25 ביוני 1997) הוא כדורסלן אמריקאי המשחק בעמדת הקלע בפרומיתאס פטרס מליגת העל היוונית בכדורסל.

== קריירה ==
=== נלסון ג'יינטס (2021) ===
ב-11 בפברואר 2021, לאחר שלא נבחר בדראפט ה-NBA, חתם הייל בנלסון ג'יינטס מליגת העל הניו זילנדית. בעונה זו הוביל את הליגה עם 26.9 נקודות למשחק ונבחר לחמישיית העונה.

=== בוראץ צ'אצ'אק (2021–2023) ===
ב-6 באוגוסט 2021 חתם הייל בבוראץ צ'אצ'אק הסרבית המשחקת ב.

בעונת העמיד הייל ממוצעים של 13.4 נקודות, 4.2 ריבאונדים ו-3.1 אסיסטים למשחק.

בעונת הוכתר למלך הסלים של הליגה עם ממוצע של 22.3 נקודות למשחק.

=== פרומיתאס פטרס (2023–הווה) ===
ב- 24 ביולי 2023 חתם הייל בפרומיתאס פטרס מליגת העל היוונית בכדורסל.

במסגרת ליגת האלופות בכדורסל העמיד הייל ממוצעים של 17.6 נקודות ו-3.3 אסיסטים למשחק ונבחר לחמישייה השנייה של המפעל.

== קישורים חיצוניים ==

== הערות שוליים ==

קטגוריה:כדורסלנים אמריקאים
קטגוריה:מישיגן: כדורסלנים
קטגוריה:כדורסלני בוראץ צ'אצ'אק
קטגוריה:אמריקאים שנולדו ב-1997
שכבה גרעינית חיצונית

השכבה הגרעינית החיצונית (באנגלית: Outer nuclear layer), היא אחת משכבות הרשתית, החלק המזהה אור של העין. כמו השכבה הגרעינית הפנימית, השכבה הגרעינית החיצונית מכילה כמה שכבות של גופים גרעיניים אליפטים.<ref></ref>

השכבה ממוקמת בין השכבה הפלקסיפורמית החיצונית ל.<ref></ref>

השכבה הגרעינית החיצונית מכילה את גופי התא של התאים קולטי האור. תאים אלו מקושרים לשכבה הפלקסיפורמית החיצונית שם הם יוצרים את הסינפסות.<ref></ref>

== הערות שוליים ==

קטגוריה:ראייה
קטגוריה:עין
האח הגדול (סדרת טלוויזיה אמריקאית)

האח הגדול היא תוכנית ריאליטי בטלוויזיה אמריקאית המבוססת על תוכנית הריאליטי ההולנדית באותו השם שנוצרה על ידי המפיק ג'ון דה מול ג'וניור ב-1997.<ref name="BB1Article"></ref> הסדרה לוקחת את שמה מהדמות ברומן של ג'ורג' אורוול משנת 1949 Nineteen Eighty Four. הסדרה האמריקאית הושקה ב-5 ביולי 2000 ברשת CBS, ומאז הגרסה הספרדית ב-2022, היא העיבוד הארוך ביותר בזיכיון האח הגדול.

== פורמט ==
התוכנית עוקבת באופן כללי אחר הנחת היסוד של גרסאות אחרות, שבהן קבוצת מתמודדים המכונה "HouseGuests" גרה יחד בבית שנבנה במיוחד ומבודד מהעולם החיצון תמורת פרס כספי של $500,000 (או $750,000 בעונה ה-23 ואילך). אורחי הבית מנוטרים באופן רציף במהלך שהותם בבית על ידי מצלמות טלוויזיה בשידור חי כמו גם מיקרופונים אודיו אישיים. במהלך התחרות, הדיירים מודחים על ידי הצבעה מחוץ לתחרות. בעונת הפתיחה שלה (שעקבה אחר הפורמט ההולנדי המקורי והצבעת הקהל שנקבעה על המגורשים והזוכה בסופו של דבר), הרייטינג ירד והתגובה הביקורתית הלכה וגברה שלילית, מה שגרם לחידוש של הסדרה לעונה השנייה, שהתמקדה בתחרות ובמשחקיות.<ref name="blur"></ref>

== שידור והפקה ==
העונה העשרים וחמש עלתה לראשונה ב-2 באוגוסט 2023.<ref></ref> ב-7 במאי 2024 CBS חידשה את הסדרה לעונה עשרים ושש שתעלה לאקרנים ב-17 ביולי 2024.<ref></ref>התוכנית הפיקה שלושה ספין-אופים: האח הגדול: אובר הטופ, ששודרה במשך עונה אחת והייתה תוכנית הריאליטי הראשונה ששודרה בלעדית בפלטפורמת סטרימינג, בסתיו 2016 בשירות הסטרימינג של CBS, CBS All Access (Paramount+) ; סלבריטי האח הגדול, ששודר לראשונה ב-CBS בפברואר 2018.;<ref name="cbspress-celebrity"></ref><ref name="BB19 Fall"></ref><ref name="CBBFeb"></ref> ומשחקי האח הגדול, ששודרה במשך עונה אחת ברשת CBS בדצמבר 2023.<ref name="Seemayer"></ref>

==קישורים חיצוניים==
* 

== הערות שוליים ==

קטגוריה:האח הגדול (טלוויזיה)
ננטואטס

הננטואטס (בלטינית: Nantuates או Nantuatae; בגאלית עתיקה: Nantuatis, כלומר אֶלֵה של העמק) היה שבט גאלי ששכן סביב מַסוֹנְזֶ'ה של ימינו, בקנטון ואלה המודרני (שווייץ) ובאזורים סמוכים של צרפת, בתקופת הברזל ובתקופת האימפריה הרומית.

יחד עם הווראגרי, הסדוני והאוברי, הם היו חלק מה-Valenses, קבוצת שבטים שחיה בין אגם ז'נבה לבין הרי האלפים הפניניים.

== שם ==
הם מוזכרים בשמות ננטואטס Nantuates (nantuatis, antuatis), Nantuatibus ו-Nantuatium על ידי יוליוס קיסר (אמצע המאה ה-1 לפנה"ס),<ref>Caesar. Commentarii de Bello Gallico, [https://www.loebclassics.com/view/caesar-gallic_wars/1917/pb_LCL072.139.xml 3:1], [https://www.loebclassics.com/view/caesar-gallic_wars/1917/pb_LCL072.147.xml 3:6], [https://www.loebclassics.com/view/caesar-gallic_wars/1917/pb_LCL072.191.xml 4:10].</ref> ננטואטס על ידי פליניוס הזקן (המאה ה-1 לספירה),<ref name=":0">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref> Nantoua͂tai (Ναντουᾶται) על ידי סטראבון (תחילת המאה ה-1 לספירה),<ref>Strabo. Geōgraphiká, [https://www.loebclassics.com/view/strabo-geography/1917/pb_LCL050.273.xml 4:6:6].</ref> וכנאנטואני על מפת פויטינגר (המאה ה-5 לספירה).<ref>Tabula Peutingeriana, 2:3.</ref> <ref>, s.v. Nantuates.</ref>

השם האתני Nantuates הוא צורה לטינית של Nantuatis הגאלית, שפירושה המילולי הוא 'אלה של העמק', כלומר 'אנשי העמק'. הוא נובע מהשורש nantu ('עמק, נחל'; ראה ננט בוולשית תיכונה 'עמק, נחל, נחל', ננס קורנית עתיקה 'vallis') המורחבת בסיומת - ates ('שייך ל').

העיירה המודרנית ננטואה נקראת על שם השבט.

== גאוגרפיה ==
הננטואטס ישבו בעמק רון העליון, בין אגם ז'נבה לבין סן מוריס, ליד נתיב הסחר של מעבר סנט ברנאר הגדול, שם הם ארגנו סחר בין אגם ז'נבה לחצי האי האפניני. הטריטוריה שלהם הייתה ממוקמת צפונית מזרחית לאלוברוגים, צפונית לווראגרי, מזרחית לסדוני ודרומית להלווטים.<ref>, Map 18: Augustonemetum-Vindonissa.</ref>

לאחר שהרומאים כבשו את האזור בשנים 15–16 לפני הספירה, השטח שלהם נוהל בתחילה במשותף עם מחוז רייטיה ו-וינדליסיה תחת לגאטוס, כאשר היו להם סיוויטות (מועצת עיר) משלהם באזור המנהלי של ואליס פונינה. תפקידם הפוליטי ירד בעקבות השתלבותם באלפס גראיה ופונינה על ידי קלאודיוס (41–54 לספירה), עם יצירת סיוויטה אחת (civitas Vallensium) שהייתה משותפת עם שאר השבטים של ולנסיה. 

העיירה הראשית הפרה-רומית שלהם, הידועה בשם טרנייה (Tarnaiae שהיא מאסונז'ה המודרנית), הייתה כבושה מאז לפחות שנת 50 לפני הספירה. שמו היה על שמו של האל הקלטי טאראניס, הוא כנראה אירח מקדש שהוקדש לאלוהות, שזוהה מאוחר יותר עם יופיטר בתקופה הרומית באמצעות interpretatio romana. העיר פרחה במאות ה-1 וה-2 לספירה, עם מרחצאות תרמיים, מחסנים ומספר רב של בתי מלאכה וחנויות.

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.

== לקריאה נוספת ==

<div class="mw-content-ltr">
*
*
*
</div>
== ביבליוגרפיה ==

<div class="mw-content-ltr">
*
*
*
*
*
*
*
*
</div>
== הערות שוליים ==

קטגוריה:גאלים
קטגוריה:שבטים גאלים
קטגוריה:עמים קדומים
וס ג'טון

וס ג'טון (באנגלית: Wes Jetton נולד ב-5 בספטמבר 1988) הוא שחקן אמריקאי.

== ביוגרפיה ==
ג'טון נולד וגדל באטלנטה, ג'ורג'יה. הוא למד בתיכון פורססית' סנטרל בעיר. עם סיום לימודיו בתיכון, הוא עבר לניו יורק שם סיים תואר ראשון מבית הספר לאמנויות על שם טיש באוניברסיטת ניו יורק.

== קריירה ==
לאחר שסיים את לימודיו הופיע ג'טון בהצגות באוף ברודוויי. הוא הופיע בפסטיבל התיאטרון של ויליאמסטאון. לאחר שחי בניו יורק במשך 10 שנים, הוא חזר לעיר הולדתו אטלנטה, ג'ורג'יה. הוא הופיע ברשימה ארוכה של פרויקטים קולנועיים וטלוויזיוניים, ביניהם: "המתים המהלכים: העולם שמעבר", "הגברת הראשונה", "אוזרק" ו-"המתמחה". ג'טון הוא בעלים של חברה באטלנטה בשם Working Actor Group (TWAG). TWAG מספקת משאבים לשחקנים כגון: שיעורים, צילומי אודישן, צילומי ראש ואירועי רשת בקהילת הקולנוע והטלוויזיה באטלנטה.

== פעילות התנדבותית ==
ג'טון הוא תומך פעיל במלחמה בהתמכרויות לאחר התמודדות עם בעיות התמכרות בצעירותו.

== פילמוגרפיה ==
===קולנוע===
{| class="wikitable"
|שנה
!כותרת
! תפקיד
!הערות
|-
| 2012
|Food for Roger
| רוג'ר
|
|-
| 2022
| השמיניסטית
| המורה
|
|-
| 2022
|תקוות גדולות
|מייק
|
|-
| 2021
|העיניים של תמי פיי
| אח
|
|-
|2024
|פרשה משפחתית
|עמנואל
|
|}

===טלוויזיה===
{| class="wikitable sortable"
!שנה
!כותרת
!תפקיד
! class="unsortable" |הערות
|-
|2022
|הגברת הראשונה
|פעיל אקטיביסט
|פרק אחד
|-
|2022
|אוזרק
|סוכן מכירות
|פרק אחד
|-
|2022
|שיקגו FIRE
|הנדריק
|פרק אחד
|-
|2021
|המתמחה
|מקדונל
|2 פרקים
|-
|2021
|The Walking Dead: World Beyond
|רובין
|5 פרקים
|-
|2020
|USS Christmas
|ג'ף רוג'רס
|סרט טלוויזיה
|-
|2020
|סטארגירל
|אח
|פרק אחד
|-
|2020
|מצוד
|חבלן במשטרה
|פרק אחד
|-
|2019
|Dear Santa, I Need a Date
|האנטר
|TV movie
|-
|2019
|שושלת
|דייגו
|פרק אחד
|-
|2018
|מי מתגורר בבית היל
|מכור
|פרק אחד
|-
|2018
|קנזס
|אדם
|TV movie
|-
|2016
2017
|Homicide Hunter: Lt Joe Kenda
|ליאו
|2 פרקים
|-
|2017
|Murder Calls
|אלן
|פרק אחד
|-
|2017
|נאשוויל
|כתב
|פרק אחד
|-
|2016
2017
|חיזור גורלי
|טרנס
|2 פרקים
|}

==קישורים חיצוניים==

קטגוריה:בוגרי אוניברסיטת ניו יורק
קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1988
אוברי (שבט)

האוּבֶּרִי (בלטינית: Uberi) היה שבט קלטי ששכן ליד מקורו של נהר הרון, בקנטון ואלה של ימינו (שווייץ), בתקופת הברזל ובתקופת האימפריה הרומית.

יחד עם הננטואטס, הווראגרי והסדוני, האוברי היו חלק מהוולנסים, קבוצת שבטים שחיה בין אגם ז'נבה לבין האלפים הפניניים.

== שם ==
הם מוזכרים כ-Uberi בתולדות הטבע של פליניוס הזקן (המאה הראשונה לספירה). <ref>Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.101.xml 3:135], [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

== גאוגרפיה ==
שבט האוברי שכן ליד מקורו של נהר הרון, בחלק העליון של קנטון ואלה המודרני. שטחם היה ממוקם צפונית לסדוני, מערבית ללפונטי, מזרחית לננטואטס ודרומית להלווטים.<ref>, Map 18: Augustonemetum-Vindonissa.</ref>

לאחר שהרומאים כבשו את האזור בשנים 15–16 לפני הספירה, השטח שלהם נוהל בתחילה במשותף עם מחוז רייטיה וינדליקיה תחת לגאטוס, כאשר ככל הנראה היו להם סיוויטות (מועצות עיר) משלהם באזור המנהלי של ואליס פונינה. מאוחר יותר הם איבדו את האוטונומיה שלהם בעקבות השתלבותם ב־Alpes Graia et Poeninae על ידי קלאודיוס (41–54 לספירה), עם יצירת סיוויטס יחידה (civitas Vallensium) המשותפת עם שאר השבטים הוולנסיאנים.

== היסטוריה ==
הם מוזכרים על ידי פליניוס הזקן כאחד מהשבטים האלפיניים שנכבשו על ידי רומא בשנים 15–16 לפני הספירה, וששמו נחקק על הטרופאום אלפיום.<ref name="Pliny2">Pliny. Naturalis Historia, [https://www.loebclassics.com/view/pliny_elder-natural_history/1938/pb_LCL352.103.xml 3:20].</ref>

== תרבות ==
לאוברי היו קשרים הדוקים עם שבט הלפונטי הסמוך והגדול יותר. לפי פליניוס, הם היו למעשה תת-שבט של הלפונטי. עדויות ארכאולוגיות מהאתר Gamsen-Waldmatte בבריג-גליס מצביעות על כך ששבט האוברי עבר רומניזציה חלקית בלבד.

== לקריאה נוספת ==

<div class="mw-content-ltr">
*
</div>
== ביבליוגרפיה ==

<div class="mw-content-ltr">
*
*
*
</div>
== הערות שוליים ==

קטגוריה:עמים קדומים
קטגוריה:קלטים
איגוד תעשיית ההקלטות הצ'יליאני

איגוד תעשיית ההקלטות הצ'יליאני (בספרדית: Sociedad de Productores Fonográficos y Videográficos de Chile; בראשי תיבות: IFPI Chile או PROFOVI) הוא הארגון המרכזי המייצג את ענף ההקלטות של צ'ילה מאז 1982. האיגוד חבר בפדרציה הבין-לאומית לתעשייה הפונוגרפית.

== אישורי הסמכה להקלטת מוזיקה ==
האיגוד אחראי על הענקת אישורי הסמכה להקלטת מוזיקה בצ'ילה. להלן ספי ההסמכה לפי תאריך.

{| class="wikitable"
|+אלבומים
!פרס
!10 בדצמבר 1994 עד 2004<ref></ref>
!2005 עד 2006<ref></ref>
!2007<ref></ref> עד 2014<ref></ref>
!מאז 2015<ref></ref><ref></ref>
|-
זהב
|15,000
|10,000
|7,500
|5,000
|-
פלטינה
|25,000
|20,000
|15,000
|10,000
|-
פלטניה ×2
|50,000
|40,000
|30,000
|20,000
|}
{| class="wikitable"
|+סינגלים
!סוג הסמכה
!2013–2017<ref></ref><ref></ref><ref></ref>
!2018–2019<ref></ref><ref></ref><ref></ref>
!מאז 2020<ref></ref><ref></ref>
|-
זהב
|40,000
|60,000
|90,000
|-
פלטינה
|80,000
|120,000
|200,000
|-
פלטניה ×2
|160,000
|240,000
|—
|-
יהלום
|—
|500,000
|400,000
|}

== קישורים חיצוניים ==
* 

== הערות שוליים ==

צ'ילה
קטגוריה:צ'ילה: תרבות
בוטן וחברים

בוטן וחברים (בוולשית: Cyw a'i Ffrindiau) היא סדרת טלוויזיה מונפשת וולשית-בריטית לילדים. בבריטניה ובוויילס הסדרה שודרה בין השנים 2018 ל-2021 בתאגיד השידור הוולשי S4C, שהיה הערוץ הוולשי היחיד בוויילס ששידר תכנים לילדים ונוער. בישראל שודרה הסדרה בערוץ לולי בשנת 2022. הסדרה בת עונה אחת ו-39 פרקים באורך 5 דקות.

== עלילה ==
בוטן התרנגולת וחבריה חווים הרתפקאות בכל פרק.

== דמויות ==
* בוטן: תרנגולת לבנה, הדמות המרכזית בתוכנית, החברה הטובה ביותר של ביגל.
* לוני: פיל אפור, החבר הטוב ביותר של ציף ציף.
* ציף ציף: ציפור מג'נטה, החברה הטובה ביותר של לוני.
* הארי: אריה צהוב, החבר הטוב ביותר של לבי.
* לבי: כלב כתום, החבר הטוב ביותר של הארי.
* ג'יג'י: ג'ירפה צהובה, חברה טובה מאוד של לוני וציף ציף.
* ביגל: כלב מזן ביגל חום, רגליו האחוריות בעלי גלגלים כתומים, חברה הטוב ביותר של בוטן.

== רצועה ==
היות שהסדרה הייתה וולשית, היא זכתה ברצועה משלה בה היא הייתה משודרת יחד עם עוד סדרות אחרות בוולשית.

== מדבבים ==
הדיבוב העברי הופק על ידי ענבר שטגר עזרא ובוים על ידי דור סורוגו.
{| class="wikitable"
!שם הדמות
!מדבב/ת בעברית
|-
|מספר (זכר)
|איתמר אולייר
|-
|מספר (נקבה)
|דניאלה אשכנזי גפן
|}

== קישורים חיצוניים ==

קטגוריה:סדרות טלוויזיה לילדים
קטגוריה:סדרות הנפשה בריטיות
קטגוריה:סדרות טלוויזיה בריטיות לילדים
קטגוריה:ערוץ לולי: סדרות
קטגוריה:סדרות ערוץ הופ!
בית הקברות היהודי חוף הכרמל

טבח]]
בית הקברות היהודי חוף הכרמל, הוא אחד מבתי הקברות בעיר חיפה, והוא חלק ממתחם בתי הקברות של העיר חיפה. בבית העלמין נהוגות קבורת שדה וקבורת מכפלות.

לאחר שהסיימתו מקומות הקבורה בבית העלמין היהודי הישן של חיפה, בערך בשנת 1934, החלו לקבור בבית העלמין חוף הכרמל, שמשתרע על פני כ-141 דונם. הוא ממוקם בין כביש 4 (שדרות ההגנה) מצפון לבית העלמין שדה יהושע שבדרומו. כמו כן הכניסה הראשית לבית העלמין היא מכביש 4.

הקבורה בבית הקברות הסתיימה בשנת 1971, מפאת חוסר מקום. לאחר סגירתו החלו לקבור בבית העלמין בית העלמין שדה יהושע (כפר סמיר).

== היסטוריה ==
בית עלמין נפתח לקבורה בשנת 1934 לאחר שתמו מקומות הקבורה בבית העלמין היהודי הישן של חיפה.

בבית העלמין מצויות חלקות שונות: חלקת גדולי העיר בה קבורים רבים מבעלי התפקידים בעיר חיפה, ראשי העיר ורבניה ועוד. וכן חלקות המשקפות את המאבק של היישוב והעיר חיפה: חלקת חללי ההגנה, חלקת חללי לח"י שנפלו בהתקפת אנשי המחתרת על הבריטים ב-1946, חלקת חללי הטבח בבתי הזיקוק שנהרגו ב-1947 ועוד.

== אישים הקבורים בבית העלמין ==
בבית העלמין כמה חלקות, בהם:
* 'חלקת גדולי העיר' - בכניסה לבית העלמין, טמונים בה בין השאר: ראש העיר חיפה ונשותיהם: שבתי לוי, אבא חושי, יוסף אלמוגי
* 'חלקת גדולי העיר' - קבורים רבים מאלו שעיצבו את העיר העברית בחיפה, בהם: אריה כרוך, אבא זיו, זאב וינשל - רופא ופעיל ציבורי, אסתר שימקין - הרופאה העברית הראשונה בחיפה, ובעלה נחום שימקין מנהל בית החולים היהודי הראשון בעיר.
* 'רבני העיר חיפה' - רבה הראשון האשכנזי הרב ברוך מרקוס ורבה הראשי הספרדי של העיר יוסף משאש
* האמן הרמן שטרוק
* בלה ליפר - חסידת אומות העולם.
* המוזיקאית גיטה ויצמן, אחותו של חיים ויצמן
* 'חלקת יוצאי ההגנה' - בה קבורים בין היתר טוביה דוניה ודוד גולקו.
* 'חלקת חללי אוניית הגירוש פאטריה' - המצבות בחלקה הן בעלי אופי דומה. חלק מהחללים לא זוהו והם נקברו תחת השם "אלמוני". חלקת ילדי פאטריה נמצאת מעברו השני של השביל.
* 'חלקת חללי הטבח בבתי הזיקוק' - נמצאת בסמוך לחלקה קברו של ידידיה סגל שמותו קשור לפרשה זאת.
* 'חלקת חללי לח"י' מההתקפה על בתי המלאכה של הרכבת.
* חלקת 'הורים שכולים' - חלקה הצמודה לבית הקברות הצבאי בו קבורים הורים לחללי צה"ל באישור משרד הביטחון.

כמו כן מצויים בבית העלמין אנדרטאות זיכרון שונות לקהילות יהודיות שנכחדו בשואה.

לפני מלחמת ששת הימים הוכן בית הקברות לקבורת רבים, אך הכנות אלו לא היו דרושות בסופו של דבר.

== ראו גם ==
* אישים הקבורים בבית הקברות חוף הכרמל

== קישורים חיצוניים ==

* 
* 

קטגוריה:בתי קברות יהודיים
קטגוריה:חיפה: בתי קברות
לפונטי

מפה של המחוזות האלפיניים החל משנת 14 לספירה, המציגה את מיקומם של הלפונטי בתוך [[רייטיה ומצפון לפרובינקיה גאליה קיסאלפינה]]
קלטיים (כתומים) ורייטיים (ירוק) בשווייץ]]
הלפונטי (בלטינית: Lepontii) היו עם קלטי קדום<ref></ref> <ref>John T. Koch (ed.) Celtic culture: a historical encyclopedia ABC-CLIO (2005), pp. 1142–1143 </ref> שכבש חלקים של רייטיה (בשווייץ המודרנית ובצפון איטליה) בהרי האלפים במהלך תקופת הברונזה המאוחרת/תקופת הברזל. חפירות ארכאולוגיות אחרונות והקשר שלהן עם תרבות גולאסקה (מאות 9-7 לפנה"ס) ותרבות קנגרייט (מאה 13 לפנה"ס)<ref></ref> מצביעים על השתייכות קלטית. מניתוח שפתם<ref>M. Lejeune, Lepontica, Parigi 1971.</ref> ושמות המקומות של האזורים הלפונטיים הישנים,<ref></ref> הועלתה השערה שאנשים אלו מייצגים שכבה דומה לאותה התפשטות קלטית אך קודם לחדירה הגאלית בעמק הפו. הועלתה ההצעה שייתכן שהלפונטי היו ליגורים שקיבלו עליהם את התרבות הקלטית.<ref></ref>

== אזור ההתיישבות ==
הערים הראשיות של הלפונטי היו אוסלה, כיום דומודוסולה , איטליה, וביליטיו, כיום בלינצונה, שווייץ. השטח שלהם כלל את המדרונות הדרומיים של מעבר סנקט גוטהארד ומעבר סימפלון, המקבילים בערך לאוסולה וטיצ'ינו של ימינו.

[https://penelope.uchicago.edu/Thayer/E/Gazetteer/Maps/Periods/Roman/Places/Europe/Rhaetia/1.html מפה של רייטיה] מציגה את מיקומו של הטריטוריה הלפונטית, בפינה הדרום-מערבית של רייטיה. האזור מדרום, כולל מה שעתיד להפוך לבירת האינסוברית מדיולנום (מילאנו המודרנית), היה אטרוסקי בסביבות 500–600 לפני הספירה, כאשר ה-לפונטי החלו לכתוב כתובות על מצבות באלפבית שלהם, אחד מכמה אלפביתים שמקורם באלפבית האטרוסקי בטריטוריה הרייטית.

== ביבליוגרפיה ==

<div class="mw-content-ltr">
*Piana Agostinetti P. 1972, Documenti per la protostoria della Val d’Ossola. San Bernardo d’Ornavasso e le altre necropoli preromane, Milano.
*Tibiletti Bruno, M. G. (1978). "Ligure, leponzio e gallico". In Popoli e civiltà dell'Italia antica vi, Lingue e dialetti, ed. A. L. Prosdocimi, 129–208. Rome: Biblioteca di Storia Patria.
*Tibiletti Bruno, M. G. (1981). "Le iscrizioni celtiche d'Italia". In I Celti d'Italia, ed. E. Campanile, 157–207. Pisa: Giardini.
*ULRICH-BANSA O.1957, Monete rinvenute nelle necropoli di Ornavasso, in “Rivista Italiana di Numismatica”, LIX, pp.&nbsp;6–69.
*
*
*
*Stifter, D. 2020. Cisalpine Celtic. Language, Writing, Epigraphy. Aelaw Booklet 8. Zaragoza: Prensas de la Universidad de Zaragoza.
*Stifter, D. 2020. «[https://ifc.dpz.es/ojs/index.php/palaeohispanica/article/view/375 Cisalpine Celtic]», Palaeohispanica 20: 335–365.
</div>
== קישורים חיצוניים ==

* תרבות קנגרייט
* קלטים בהרי האלפים ובעמק פו
* ציסלפין גאלי
* תרבות גולאסקה
* עמים עתיקים של איטליה

== הערות שוליים ==

קטגוריה:קלטים
קטגוריה:עמים קדומים